《怀彻尔托里》
元代·李士瞻

同日除书下九天，可堪同事更同肩。延春阁底谋初画，海子桥头辔每联。

酒戒饱闻微醉后，言箴犹在别时边。细思忠告如君少，沧海平安几日传。

作者简介：（1313—1367）元南阳新野人，徙汉阳，字彦闻。顺帝至正十一年进士。辟中书右司掾历吏、户二部侍郎。累拜枢密副使。条上二十事，帝嘉纳，迁参知政事。仕至翰林学士承旨，封楚国公。有《经济文集》。